অপুষ্টিজনিত কারণে পেশিক্ষয় হওয়া (শুকিয়ে যাওয়া) বাচ্চাদের ক্ষেত্রে পানিস্বল্পতা খুব বেশি বলে মনে হতে পারে, যেখানে কিনা অপুষ্টির কারণে শরীর ফুলে যাওয়া বাচ্চাদের ক্ষেত্রে পানিস্বল্পতা খুবই কম মনে হতে পারে। এসব শিশুদের সেবার ক্ষেত্রে তাদের অপুষ্টির যত্নশীল ব্যবস্থাপনা এবং অন্যান্য সংক্রমণের চিকিৎসা অবশ্যই অন্তর্ভুক্ত থাকতে হবে।  পানি স্বল্পতা নির্নয়ের কিছু প্রয়োজনীয়  লক্ষণের মধ্যে রয়েছে পানি খাওয়ার জন্য অত্যধিক আগ্রহ বা ব্যগ্রতা, ঠান্ডা এবং ভেজা হাত-পা,  দুর্বল অথবা অনুপস্থিত রেডিয়াল ধমনীর স্পন্দন (কবজিতে) এবং প্রস্রাব কমে যাওয়া অথবা প্রস্রাব বন্ধ হয়ে যাওয়া। তীব্র অপুষ্টির শিকার শিশুদের ক্ষেত্রে, প্রায়সই মাঝারি এবং তীব্র পানিস্বল্পতার মধ্যে পার্থক্য  করা সম্ভব হয় না।একটি তীব্র অপুষ্টিতে আক্রান্ত শিশু যার কিনা তীব্র পানি স্বল্পতার লক্ষণও রয়েছে, কিন্তু যার কোন পানির মতো তরল পায়খানা সম্পন্ন ডায়রিয়ার ইতিহাস নেই তাদেরকে সেপটিক শক এর (সংক্রমণের কারণে সৃষ্ট রক্তচাপ কমে যাওয়া সহ আরো কিছু  সমস্যাপূর্ণ অবস্থা)  চিকিৎসা প্রদান করতে হবে।

প্রাথমিক বা মৌলিক ও.আর.এস বা মোখিক পুনরোদন দ্রবণ  (৯০ মিলি.মোল সোডিয়াম/লিটার) এবং বর্তমানের আদর্শ হ্রাসকৃত অসমোলারিটি বিশিষ্ট ও.আর.এস (৭৫ মিলিমোল সোডিয়াম / লিটারে)  উভয়েই ডায়রিয়ার কারণে সৃষ্ট পানিস্বল্পতায় ভোগা তীব্র অপুষ্টির শিকার শিশুর জন্য  অত্যধিক বেশি পরিমাণে সোডিয়াম এবং খুবই কম পরিমাণ পটাশিয়াম বিদ্যমান। এই অবস্থা সম্পন্ন বাচ্চাদের ক্ষেত্রে  রিসোম্যাল ( ইংরেজিতে → "রিহাইড্রেশন সলিউশন ফর ম্যালনিট্রিশন" বা "অপুষ্টির জন্য প্রযোজ্য পুনরোদন দ্রবণ" ) নির্দেশিত।  এতে হ্রাসকৃত অসমোলারিটি বিশিষ্ট  দ্রবণ এর তুলনায়  কম পরিমাণ সোডিয়াম (৪৫ মিলিমোল / লিটার )  এবং বেশি পরিমাণ পটাশিয়াম ( ৪০ মিলিমোল/লিটার)   বিদ্যমান।

ইহা ইউনিসেফ অথবা অন্যান্য প্রস্তুতকারক দ্বারা প্রস্তুতকৃত প্যাকেটে পাওয়া যায়। একটি ব্যতিক্রম ক্ষেত্রে : যদি তীব্র অপুষ্টির শিকার শিশুর তীব্র ডায়রিয়াও বিদ্যমান থাকে ( রিসোম্যাল  এই ক্ষেত্রে হয়তোবা যথেষ্ট পরিমাণে সোডিয়াম সরবরাহ করতে পারবে না),  এই ক্ষেত্রে আদর্শ হ্রাসকৃত অসমোলারিটি সম্পন্ন ও.আর.এস (৭৫ মিলিমোল সোডিয়াম/লিটার)  নির্দেশিত।  অপুষ্টির শিকার শিশুকে ধীরে ধীরে পুনরোদন প্রদান করতে হবে।  বিশ্বস্বাস্থ্য সংস্থার পরামর্শ অনুযায়ী প্রথম ২ ঘণ্টার প্রতি ঘণ্টায় শিশুর প্রতি কেজি ওজনের জন্য ১০ মিলিলিটার করে রিসোম্যাল বা অপুষ্টির জন্য প্রযোজ্য পুনরোদন দ্রবণ  প্রদান করতে হবে ( উদাহরণস্বরূপ : একটি ৯ কেজি ওজনের বাচ্চাকে (৯ × ১০) = ৯০ মিলিলিটার রিসোম্যাল তরল ১ম ঘণ্টায় দিতে হবে এবং আরো ৯০ মিলিলিটার তরল ২য় ঘণ্টায় দিতে হবে)  এবং তারপর এই একই হারে এবং একই পরিমানে অথবা এর চেয়ে কম পরিমাণে রিসোম্যাল তরল দিতে হবে শিশুর তৃৃষ্ণা এবং  পায়খানার পরিমাণ এর উপর ভিত্তি করে,  মনে রাখতে হবে অপুষ্টির শিকার শিশু নিস্তেজ এবং অবসন্ন হতে পারে।  শিশু যদি খুবই কম পরিমাণে  পান করে বা সঠিক ভাবে পানকরতে সক্ষম না হয়, তাহলে নাসাপথে স্থাপিত খাদ্যনল ব্যবহার করতে হবে। এক্ষেত্রে পুনরোদনের জন্যে শিরাপথ ব্যবহার করা যাবে না কেবলমাত্র যদি না বাচ্চার শক থাকে (রক্তচাপ হ্রাস পাওয়া সহ কিছু সমস্যাদি) এবং যদি শিশুর শক থাকে তখন খুবই যত্নশীল ভাবে শিরাপথ ব্যবহার করতে হবে, শিরাপথে খুবই ধীরে ধীরে তরল প্রবাহিত করতে হবে যাতেকরে রক্ত সংবহন প্রক্রিয়া এবং হূদযন্ত্রের উপর অধিক চাপ সৃষ্টি এড়ানো যায়।

পুনরোদন  শুরুর দুই থেকে তিন ঘণ্টার মধ্যে খাদ্য প্রদান শুরু করা উচিত এবং দিবানিশি প্রতি দুই থেকে তিন ঘণ্টা অন্তর অন্তর খাবার প্রদান করা উচিত। পরিপূর্ণ রুচি ফিরে আসার আগে বাচ্চাকে  একটি প্রারম্ভিক দানাদার শস্য-জাতীয় খাবারের জন্য, বিশ্বস্বাস্থ্য সংস্থার পরামর্শ মতে ২৫ গ্রাম পাস্তুরিত গুড়া দুধ, ২০ গ্রাম উদ্ভিজ্জ তেল, ৬০ গ্রাম চিনি এবং ৬০ গ্রাম চালের গুঁড়া অথবা অন্য কোন খাদ্যশস্য  ১০০০ মিলিলিটার পানির সাথে মিশ্রিত করে ৫ মিনিট ধরে মৃদু আঁচে সিদ্ধ করে খাওয়াতে হবে। প্রতি ২৪ ঘণ্টায় বাচ্চার প্রতি কেজি  ওজনের জন্য ১৩০ মিলিলিটার এই পরিমাণে খাওয়াতে হবে। যেসব বাচ্চা সর্বনিম্ন এই উল্লেখিত পরিমাণে খেতে চাইবে না অথবা খেতে পারবে না  তাদেরকে নাসা পথে স্থাপিত খাদ্য-নল দ্বারা এই খাবারটি দিতে হবে ৬ টি সমান ভাগে ভাগ করে। পরবর্তীতে, বাচ্চাটি কে শস্যজাতীয় খাবার দিতে হবে যেখানে পাস্তুরিত দুধ এবং উদ্ভিজ্জ তেলের পরিমান আরো বেশি থাকবে এবং চিনির পরিমাণ কিছুটা কম থাকবে। যখন রুচি পুনরায় ফিরে আসবে তখন বাচ্চাকে প্রতিদিন তার প্রতি কিলোগ্রাম ওজনের জন্য ২০০ মিলিলিটার হারে খাওয়াতে হবে । দানাদার শস্য জাতীয় খাবারের অথবা মৌখিক পুনরোদন দ্রবণের উভয়ের সাথেই জিংক,পটাসিয়াম,ভিটামিন এ এবং অন্যান্য ভিটামিন এবং খনিজলবণ যোগ করার পরামর্শ দেয়া হয় । যে সব শিশু স্তন্যপান করছে তাদের স্তন্য দুগ্ধপান অবশ্যই অব্যাহত রাখতে হবে।

ক্রমবিকাশ
মোজাম্বিক গৃহযুদ্ধে আক্রান্ত শরণার্থীগণ, ১৯৯০
অপুষ্টিতে আক্রান্ত শিশু
জিংক